
Dialuna atardi pa mas o menos 4:45 polis y ambulance a bay rotonde di 
Marriott, unda cu un turista a accidenta cu su Quadracer. Na yegada di polis 
a resulta cu dos turista tawata, un di nan lo a haci un operacion na su rudia 
algun tempo atras y esaki tawata basta hincha. 


E accidente a sosode momento cu nan a subi e rotonde y ta perde control bay 
dal contra un palo di luz.Mirando cu e palo di luz a sufri daño polis a avisa 
Elmar tambe. Na final Paramediconan a atende cu e turistanan na e sitio mes. 


Turista ariba quadracer 
Turista ariba quadracer 
a perde control y a dal 
a perde control y a dal 
contra un palo di luz 
contra un palo di luz 


10 actividad 
pa hoben di 
12+haci den 
vakantie 


RMR 


a aproba 


“eigenbijdrage” 

inister Dangui Oduber den nomber di su gobierno, a 
informa den un conferencia di prensa diabierna ultimo, 


cu gobierno lo no introduci e medida di “eigenbijdrage” den 
cuido medico ya cu tin hopi hende cu lo no por carga e peso 
aki. 


Esaki ta di dos medida acorda y palabra entre gobierno di 
Aruba, gobierno di Minister Oduber y gobierno Hulandes, ya 
cu diabierna ultimo tambe, Minister Presidente Evelyn Wever 
Croes a dicidi cu su gobierno lo paga trahadonan publico e 5% 
acorda cu sindicatonan, cu Secretario di Estado van Huffelen 
a informa Aruba cu no por haci esaki. 


Pues prome tabata Prome Minister cu e pago di 5% aki a 
pone un decision di RMR un banda y despues tabata Minister 
di Salud di Aruba cu a bira pone otro decision di RMR un 
banda loke sin duda lo bay tin cu consecuencianan. 


Mientras cu e asunto di 5% ta un argumento di ultimo 
lunanan caminda a palabra cu RMR riba conseho di CAft lo 
aproba e decision pa gabinete Wever Croes haci e pago aki 
na trahadonan publico mientras cu e asunto di eigenbijdrage 
ta data for di 2020 caba. 


Pues no ta algo cu ta data for di ayera pero for di dos aña 
pasa caminda pa colmo Minister Oduber a admiti cu gabinete 
Wever Croes a bay di acuerdo cu e medida aki pero na mes 
momento nan no tabata di acuerdo, mustrando cu esey 
tabata e unico opcion na e momentonan ey. 


Den ambos caso, tanto esun di restituticion di 5% na 
trahadonan publico y e medida di eigenbijdrage, ta 
asuntonan cu Prome Minister Evelyn Wever Croes a firma cu 
su gobierno ta di acuerdo cu esaki mientras cu ex Minister 
Plenipotenciario Wilfred Besaril nunca a hiba oposicion den 
RMR riba e asunto aki. 


Cu e “eigenbijdrage” lo bin ta un hecho, ya cu mientras 
Minister Oduber ta papia di traha un vangnet pa cubri e 
gasto aki, CAft ta bon na altura cu ya caba gabinete Wever 
Croes a inventa cantidad di estilo caba pa saca probecho di 
esakinan, sin cu nan ta yuda na baha e gasto di gobierno. 


E medida aki mester a drenta na vigor for di 15 di Mei di 


RMR a aproba “eigenbijdrage” 


for di 15 di mei di 2020 


Minister Oduber tin cu ehecuta esaki 


2020 pero dor di pandemia esaki no a wordo introduci 
caminda tur hende tin cu paga e suma di 2 florin pa cada 
remedi cu nan busca na un botica y tur cos a mustra cu 
posiblemente esaki lo drenta na vigor tog dia prome 
di Oktober proximo, ora cu e lista positivo di remedi si 
drenta na vigor. 


Tin remedinan cu ta bira “over the counter” cu tambe 
tin cu wordo paga na e ciudadano, pues en principio e 
pashent lo keda cu e gasto aki pero ta un medida cu AZV 
a nuncia oficialmente caba, pues e lo drenta na vigor sin 
duda. 


Mesun cu cos cu otro medidanan cu Minister di Salud 
no a atende, manea e asunto di ayudo na ‘Spoed Eisende 
Hulp’ caminda un ciudadano lo tin cu paga 15 florin ora 
cu e wordo atendi na e centro aki y AZV ya caba a adverti 
comunidad cu nan tin cu percura pa tin placa den cartera 
ora cu nan bin pa ricibi ayudo. 


Tambe tur ciudadano cu ta haci uzo di laboratorio, lo 
tin cu bay paga 1 florin pa cada test cu nan tin cu haci na 
un laboratorio y tin por ehempel pashentnan cu ta ricibi 
tratamento pa un of otro cancer, tin cu haci como ocho pa 
dies control pues e tin cu paga 1o florin cada bes. 


Minister Dangui Oduber no kier introduci e medidanan aki, 
cual nan a wordo acorda y aproba pa su Prome Minister 
Wever Croes pero ta anticipa cu si esaki no sosode pa dia 
prome di October proximo, e fecha pa introduci esakinan 
lo ta dia prome di Januari di 2023. 

en un conferencia di prensa Minister di Husticia y 
Asuntonan Social Rocco Tjon a haci algun anuncia 


relaciona cu Departamento di Bombero. 


Conseho di Minister siman pasa a aproba 2.2 miyon 
florin cu tabata falta pa compra di cuatro truck pa 
Cuerpo di Bombero. Tambe a yega siman pasa e 
trahenan pa Bomberonan ora di combati candela. Y 
tambe e aparatonan di oxigeno cu cada Bombero a 
haya uno nobo, di cual e ultimo compra tabata na 2003. 
Personal di Bombero ta bay haya tambe un training di 
con pa atende cu e material y ekipo nobo. 


Banda di e ekipo di trabou, Minister Tjon a bisa cu a 
logra keda cla cu tur e promocionnan cu tabata pega. 
Awo tur ta na Gabinete di Gobernador pa wordo firma. 
Banda di esaki, tin curso nobo pa Bombero andando y 
otro luna tin otro curso lo inicia. 


Loke cu tin ehecucion caba ta e post di Brandweer na 
San Nicolas cu lo mester ta cla pa fin di e aña’ki. 


Pues en total tin mas cu 7 miyon florin cu a wordo inverti 
(adicional) den ekipo pa Cuerpo di Bombero. Esaki ta 


M 


anera a wordo informa siman pasa, dialuna 
Crissteam ta duna Update di e cifranan nobo 


di COVID-19. 


COVID Update lo no consisti mas di cifranan 
acumulativo 
pero 
di 
cifranan 
pa 
siman 


Epidemiologico. Segun resumen semanal di dianan 
17 pa 23 juli 2022 un total di 125 persona a recupera, 
233 caso nobo di COVID-19 a keda registra, casonan 
activo tawata na 108 y ningun persona a fayece. 


Datonan ta ilustra casonan nobo di COVID-19 cu un 


A inverti mas cu 7 miyon florin adicional 


den ekipo y material pa Bombero 


Tin un averahe di 32 caso positivo di COVID pa dia 


averahe semanal di 32 caso positivo pa dia y un averahe 
di ‘Positivity rate’ semanal di 49%. Un total di 7 persona 
a keda interna den hospital durante e siman cu a pasa di 
cual 6 riba piso general y 1 den ICU. 


Aruba den periodo di dos aña a hay’e confronta cu 
diferente variante y e mas ultimo ta esun di Omicron. 
Esaki a causa cu ultimo luna e cifranan a subi basta, 
pero ya caba ta bahando. Te cu awo 73% di e poblacion 
a tuma e prome dosis, 69% di e poblacion tin e di dos 
dosis. Apenas 30% di e poblacion tin e di tres dosis y 
solamente 3% tin e di cuatro dosis. 


encera entre otro e trucknan. 


E mandatario a splica cu Bombero ta bay haya en total 
5 vehiculo, pero un di nan ta paga for di aña pasa caba. 
Pues e no ta cay den e presupuesto di 2022. Post Oscar 
ta haya e crash truck, mientras cu e resto ta bay pa e 
otro postnan. 


Post di Bomberonan su presupuesto normal ta 2 
miyon florin so. Den futuro lo pone renobacion di otro 
postnan tambe. 

Intencion pa Goberna entre partido MEP y RAIZ a 
wordo firma na California Lighthouse dia 8 di Juli 


di 2021. Pero despues e dos partidonan a dicidi di 
scoge San Nicolas Store den centro di San Nicolas, 
pa firma e acuerdo definitivo. 


E puntonan cu e dos partidonan a acorda cu otro pa 
por forma un programa di gobernacion ta: 


1) Integridad, 2) Acuerdo cu Hulanda, 3) 


Recuperacion 
economico, 
4) 
Finansa 


publico balansa, 5) Desaroyo sostenibel 
den medio ambiente, 6) Derechonan social 
y Cuido di adultonan mayo, muchanan y 
hobennan. 


Ora cu analisa e maneho despues di un aña di 
gobernacion, ningun di e shete puntonan menciona 
den e acuerdo di gobernacion, gabinete Wever 
Croes a logra di cumpli cu esakinan, ya cu tin asina 
hopi casonan dudoso cu a bin dilanti den e un aña 
aki, caminda varios Minister lo no a tene nan mes 
na regla y leynan existente, cu practicamente no 
por papia cu ta cumpliendo cu e prome punto di e 
acuerdo aki, esta e punto di Integridad. 


Pa colmo ora cu mira punto dos cu ta e acuerdo 
cu Hulanda, den e acuerdo aki a ser specifica 
bon cla cu gabinete Wever Croes lo respeta y 
ehecuta tur palabracion haci cu Hulanda pero ta 
net riba e acuerdonan aki, e gobierno ta fayando 
barbaramente te cu tin un “aanwijzing” cu CAft 
a sugeri na RMR pa impone contra di Conseho di 
Minister di gabinete Wever Croes. 


Recuperacion economico ta riba e bon caminda 
pero esaki por lo general ta bayendo den bon 
rumbo door di e recuperacion impresionante cu e 
industria turistico a conoce despues di e pandemia. 


Pa loke a e aspecto comercial, practicamente 


Analisis 


Hopi anticipacion pa discurso nacional ayera 
Gabinete Wever Croes ta su propio 


pio enemigo den gobernacion 


gobierno no ta haciendo mucho pa pusha esaki 
dilanti, pa percura cu den e sector priva lo tin 
mas actividad, ya cu na e momentonan aki, 
medidanan cu gobierno ta introduciendo contra 
di pueblo, ta stroba e desaroyo economico bira 
loke e tin cu bira. 


Punto cuater cu ta un Finansa Publico Balansa, 
tampoco gabinete Wever Croes II ta cumpliendo 
mirando cu ainda tin confrontacion cu CAft riba 
presupuesto 2022 cu ainda no a wordo aproba 
pa e comision di supervision, mientras cu ainda 
tin cu mira si gobierno di Aruba lo bay entrega su 
prome presupuesto na tempo desde 2017, algo 
cu nunca a tuma luga bou di gabinete Wever 
Croes I y II. 


Otro puntonan den e acuerdo di gobernacion 
manera medio ambiente y derechonan social y 
cuido di adultonan mayo, muchanan y hobennan, 
tambe ta mal pega ya cu gobierno simplemente 
no tin espacio financiero pa haci algo concreto y 
productivo. 


MEP y RAIZ a firma e acuerdo di gobernacion na 
San Nicolas y a menciona e motibo: 


“E biaha aki lo firma na San Nicolas, esaki como 
un simbolo di e districto, cu sin duda lo saca Aruba 
for di e retonan financiero economico cu nos tin y 
nos ta convenci cu e desaroyo economico cu nos 
mester, lo bin den San Nicolas, probablemente 
riba tereno di refineria.” 


Tur loke a ser logra pa gabinete Wever Croes, 
tabata pa desolve e contract cu CITGO caminda 
a perde 300 miyon dollar, mientras cu no tin 
actividad algun riba tereno di e refinería y 
tampoco tin indicación cu esaki lo bay tuma 
luga a corto plazo, pues tampoco a cumpli cu e 
promesa aki haci na San Nicolas. 

wo cu ta drentando e temporada di hopi calor, 
pensamento ta bay riba esnan cu ta traha henter dia 


den e solo cayente, tin biaha cu poco brisa cu ta haci e 
situacion pio. Aunke na Aruba no tin un provision legal pa 
esaki, tin un caso cu a yega di tuma luga algun aña atras cu 
Hues a anula un retiro basa riba e punto aki. 


Ta trata aki di un caso den cual un trahado a wordo kita 
for di trabao door di e empresa (hotel) unda cu e ta labora 
como waiter, pa motibo cu un cliente (turista) lo a keha cu e 
empleado ta para bou di sombra di un mata na luga di cana 
rond di pool pa tuma pedido. 


Corte den su decision a considera cu e empleado 
constantemente tawata wordo encarga cu un seccion di 
e pool unda cu no tin ningun tipo di sombra pa protege 
di solo. Teniendo na consideracion e tempo aki na Aruba, 
no por wordo spera di e trahado cu e ta para durante 
henter su orario di trabao den solo pa sirbi cliente. Corte 
a haya totalmente comprendibel cu e trahado de bes en 


Aunke no tin provision legal 
Aunke no tin provision legal 


Doño di trabou mester tene cuenta cu 
Doño di trabou mester tene cuenta cu 


bienestar di empleado ora ta haci hopi calor 
bienestar di empleado ora ta haci hopi calor 


cuando tawata busca sombra di un mata pa para bou di dje, 
mirando e solo fuerte y temperatura halto cu tin na Aruba. 
No por spera cu durante henter su orario e tin cu keda den 
solo y e temperatura ey. Mirando ademas cu e trahado na 
mas cu un ocasion a keha cerca e empresa di e situacion aki 
y e tempo ey Corte a constata cu e doño di trabou no a haci 
esfuerso pa trece solucion, no por conclui cu e trahado a 
duna e empresa un motibo urgente pa termina su relacion 
di trabao. Consecuentemente Corte den Prome Instancia a 
duna e trahado rason den su demanda pa wordo tuma bek 
na trabao. 


Ta remarcabel cu tanto den e decision aki como tambe esun 
anterior, Corte ta enfatisa e importancia di e condicionnan 
bou di cual un trahado ta wordo emplea. Banda di e 
interesnan empresarial, un dunado di trabao no por perde 
di bista e bienestar di e trahado. Sea ta pa cu su tempo di 
descanso, manera den e caso anterior, of manera den e 
caso aki, e circunstancianan den cual ta exigi di dje pa e 
desempeña su labor. 

ultimo dos simannan e ola di calor cu 
ta afectando e continente Europeo 


ta loke ta atencion. Temperaturanan cu 
ta surpasa 40 grado celsius, cu ta algo cu 
masha poco aki na Aruba sa experencia. 
Na 
Hulanda 
y 
diferente 
otro 
pais 


Europeo e situacion t’asina alarmante cu 
sindicatonan a cuminsa reclama pa nan 
trahadonan cu mester labora riba caya 
Asina e organisacion “Europees Verbond 
van Vakverenigingen” (EVV) a pidi pa yega 
na un palabracion denter di e continente 
Europeo cual ta e maximo di temperatura 
cu por traha pafo di un forma sigur. Un 
total di 92 sindicato di 39 pais Europeo ta 
afilia na e organisacion aki, y nan a entrega 
e peticion aki na Comision Europeo. 


Esaki no ta algo comun, pero a haci e 
peticion aki un siman despues cu na Spaña 
tres trahado a fayece durante cu nan tabata 
na trabou riba caya den un calor inmenso. 
Un di nan ta un persona di 60 aña cu ta haci 
caya limpi y un trahado di deposito di 56 
aña. Na e momentonan ey e temperatura 
tabata na 40 grado. 


Tin algun estado miembro di Union Europeo 
- manera Belgica, Letland y Hungria, - cu 
esaki ta ancra den ley. Esta e temperatura 
maximo den cual por traha pafo. Cada pais 
tin un temperatura maximo y mayoria pais 
no tin nada acorda pa traha menos ora 
durante un ola di calor. 


Inclusive 
a 
haci 
un 
estudio. 
Esun 


responsabel tabata Eurofound cu a mustra 


Na Aruba den ley no tin ningun provision pa esaki 
Sindicatonan ta pidi limita trahamento den 


temperaturanan excesivo di calor 


cu 23% di tur trahadonan di UE ta pasa un cuarto di nan tempo 
den temperaturanan halto. Den Agricultura y Industria e cifra aki 
ta un poco mas halto. 


Na Aruba y na cualkier parti di mundo, olanan di calor por ta 
fatal pa personanan cu ta traha sin ningun tipo di proteccion den 
solo. Despues di e sucedido na Spaña, autoridadnan di e pais a 
dicidi cu ningun persona por traha sin ningun proteccion den un 
temperatura di 39 grado bay ariba. 


Organisacion Mundial di Salud mes ta bisa cu e temperatura 
optimal pa traha den dje ta entre 16 y 24 gradi celsius. Na Hulanda 
no tin nada regla den ley pa un temperatura maximo, aunke den 
ARBO ta para cu e temperatura na pia di trabou “no por causa 
daño” na salud di e empleadonan. Si esey ta e cso, mester amplia 
e recursonan di proteccion of mester limita e oranan laboral. 
Pero di otro banda, no ta menciona un temperatura specifico. 


Aki na Aruba den temponan normal ta yega un averahe di casi 30 
grado celsius pa dia. Tampoco tin un provision poni den ley pa 
proteccion di trahadonan cu ta labora riba caya. Den e CAOnan 
tampoco esaki ta ancla, segun por a compronde for di presidente 
di FTA Jomar Figaroa. Pero si e ta corda cu un biaha FTA a yega 
di bay Corte cu un demanda asina aki. Y e resultado tabata na su 
fabor. Den un otro articulo por lesa loke e sentencia aki ta bisa. 

saki ta loke Departamento Meteorologico ta anuncia den un 
declaracion oficial saca dialuna mainta. E informe ta papia di aviso 


pa calor excesivo debi cu ta acercando e parti di mas calor di aña. 


Manera ta conoci, e lunanan di mas calor durante aña ta augustus, 
september y october. Meteo ta bisa cu e combinacon di temperatura 
halto y porcentahe halto di humedad, ademas di un biento menos fuerte 
cu normal, lo pone cu por sinti malestar. Temperaturanan maximo di 
e siguiente lunanan lo por varia di 34°C (93 F) pa 36°C (97 F). Di otro 
banda, porcentahe di himedad den 85 te 90% of mas lo contribui na un 
indice di calor (temperatura aparente) rond di 43° C (109 F) te 46° C(115 


F) cada dia. 


E calor y humedad halto lo no baha mucho anochi cu temperatura bahando 


Aruba prepara pa calor 
Aruba prepara pa calor 


solamente te un minimo di 27°C (81 F) te 


29°C(84 F). Esaki lo aumenta e peligro pa 


hendenan cu no por haya un luga adecua 


pa refresca nan curpa. 


Calor excesivo ta e asesino di tempo no. 1. 


Hende mester ta prepara pa e peliger cu 


calor excesivo ta ocasiona. Mucha chikito, 


hende grandi y hende cu problema di 


curason ta esnan mas expone. Limita 


actividad pafo di cas pa oranan trempan 


di mainta of ora solo baha. 


Si bo tin un airco cu ta funciona uze, of a 


lo menos habri bentana pa laga aire pasa 


y circula. 


Ultimo cifranan oficial cu Meteo tin ta 


data di 2020 y por haya esaki riba nan 


website. 


E temperatura averahe registra na 


aeropuerto Reina Beatrix tabata 28.5 ºC 


(Balor normal 28.1 ºC), cual tabata un 


poco riba e normal. E aña ey e luna di mas 


calor tabata september cu un temperatura 


averahe di 29.8 ºC y e lunanan mas suave 


tabata januari y december cu un averahe 


di 27.5 ºC. 


E temperatura averahe maximo di 2020 


tabata 31.9 ºC compara cu e averahe 


normal maximo di 31.5 ºC. E temperatura 


absoluto tabata 33.2 ºC. Pues toch 


hopi leu di loke paisnan na Europa ta 


experencia den e dianan aki. 

iasabra anochi un patruya di polis a wordo dirigi pa un cas 
na Turibana caminda antisocialnan a kibra y drenta un cas pa 


comete ladronicia. 


E parti mas tristo di henter e asunto aki, ta e hecho cu e señora 
di inicial L. a sali for di su cas na Turibana pa 9.45 di mainta pa e 
bay su trabou lagando e caso hermeticamente cera sperando pa 
yega bek atardi y haya tur cos normal bek. 


Sinembargo e denunciante a informa autoridadnan cu ora cu el 
a yega su cas banda di 8.50 di anochi, mesora el a nota cu algo 
no ta bon ya cu e porta di e cas dilanti, cu el a laga mainta bon 
cera, tabata hancho habri, un indicacion cu nan lo a drenta su 
cas sin permiso. 


Ora cu el a drenta su cas pa bay controla, mesora el a bay rumbo 


Ciudadano ta traha y ladron ta fiesta 
hortando cadena di diamante y oloshi 


di su camber caminda e tabatin joyas y placa warda y 
mesora a ripara cu nan a bay cu dos oloshi cu tabata 
riba un mesa y ora cu el a controla den e mesa aki, el 
a ripara cu nan a bay c’un suma di placa cu e tabatin 
warda eyden. 


Despues el a nota cu den su walk-in closet, e 
antisocialnan tambe a drenta y a pasa man pa algun 
cadena cu diamante loke a pone yama polis mesora 
pero e señora a mustra cu e no tin idea kendenan lo a 
comete e abuso aki. 


E señora L. lo traha un lista y lo pasa pa haci un denuncia 
y kisas si tin cas den besindario cu tin camaranan di 
grabacion di siguridad , autoridadnan lo por pone man 
riba e abusado nan aki di marca mayor. 


Homber seriamente herida cu arma blanco 
D 


iadomingo 6’or di mainta, central di polis a dirigi un 
patruya cu urgencia pa Caya Guadaloupe caminda 


lo tin un caso di hincamento y cu lo tin un persona herida. 


Na e sitio ta bin topa cu e homber conoci di polis di inicial 
S. kende tabata sinta riba un stoel di plastic y mesora a 
nota cu su t-shirt tabata sushi na sanger y mesora a pidi 
central pa manda personal di ambulance pa e sitio pa 
atende cu e persona herida. 


Ora cu a bay papia cu e victima esaki ta declara cu el a 
wordo agredi pa dos homber di cual uno el a reconoce di 
inicial P. pero e no conoce e otro homber y nan tabatin 
un cuchiu basta largo cu cual nan a hinca su persona na 
altura di su bariga. 


Segun e victima, e incidente a sosode na altura di e tereno 
di basketball den Caya Sint Maarten pero polisnan a 
nota cu e victima tabata drenta estado di shock, caminda 
cada rato e tabata perde conocemento mientras cu tabata 
notabel cu e tabata den dolor intenso. 


Personal di ambulance a brinda prome asistencia pero 
mesora a avisa hospital di e urgencia di e caso y a 
transporta e victima cu maximo urgencia pa hospital 
mientras cu e caso ta bou di investigacion pa pone 
man riba e agresornan cu a herida e homber cu arma 
blanco. 

iasabra anochi por bisa cu polisnan tabata 
masha atento mes riba caminda y asina mes 


cu nan presencia tabata sumamente bisto, tog 
tin chauffeurnan cu no ta ripara esaki y cu nan 
comportacion mester ta diferente. 


Cos a cuminsa diasabra marduga caba algo 
prome cu 2’or, ora cu na altura di Coral Plaza den 
Italiestraat, polisnan a nota auto Toyota Altezza 
preto cu tabata den maniobranan di drifting y 
mesora a duna e chauffeur di e vehiculo pa e para 
pa un control y polisnan a haci esaki na diferente 
manera. 


Sinembargo e tipo na stuur di e auto a dicidi cu 
e no ta para y a inicia un persecucion caminda e 
chauffeur tabata core den forma iresponsabel y 
violando varios regla di trafico pero polisnan na 
altura di un cas na Washington, a logra di cera e 
auto cu e jeep di polis, loke a causa rasca na e 
auto di polis. 


Mesora varios otro patruya a yega na e sitio pa 
sostene e detencion pero asina mes e chauffeur a 
dicidi cu cosnan no ta bay asina facil pa e polisnan, 
ya cu el a resisti su detencion loke a conduci na un 


Varios chauffeur deteni 
Uno ta drift, otro burachi 
y uno cu celular den man 


tipo di lucha pa domina e hoben aki finalmente. 


El ser hiba warda di polis caminda el a keda deteni 
mientras cu a confisca e auto y e pone esaki na 
warda di polis na Santa Cruz. 


Den otro caso banda di 1.25 di marduga diasabra, 
polisnan a para un jeep Toyota blauw na altura di 
rotonde di Las Americas mirando cu e auto tabata 
bay di un banda pa otro. 


E chauffeur aki si a coopera pero e tabata 
bou influencia di alcohol loke a conduci na su 
detencion ya cu no solamente su rosea tabata hole 
totalmente na alcohol pero e tabatin wowonan 
cora y no por a para stabiel riba su pianan. 


El a ser hiba warda di polis caminda el a keda 
deteni pa pasa su wayaba. 


Otro caso ta caminda polisnan a nota diasabra 
atardi pa 6.15, un chauffeur di un auto Hyunday 
Accent coriendo auto cu su celular den su man y 
mesora a para e chauffeur ya cu ta prohibi pa e tin 
celular den man mientras cu e coriendo. 


E chauffeur a compronde cu e tabata fout y el a 
ricibi un multa for di e agentenan policial. 

Tipo desconoci ta 


paga airco 


D 


iabierna casi mey anochi, polisnan mester a 
bay na un cas na Sabana Blanco caminda un 


tipo desconoci pa habitantenan, a subi tereno y 
lo tabata dispuesto pa comete ladronicia. 


Polisnan a papia cu e denunciante di inicial R. 
kende ta declara cu dado momento e airco di su 
camber a paga y pa nada di mundo kier a cende 
bek loke a pone dicidi di bay tira un bista na e 
switch pafo cerca e aparato grandi. 


Ora cu el a bay pafo pa su sorpresa e ta topa 
c’un tipo desconoci para banda di e airco y 
probablemente e tipo aki lo a paga e airco 
pero asina cu e homber a mira cu el a wordo 
descubri, el a sali na careda. 


E denunciante no a perde pa gana y a sigui 
tras di e tipo cu segun e homber tabata 
corpulento, color scur, bisti c’un t-shirt geel 
y un carson cortico blauw y e tabata pia’bou. 
E denunciante lo a logra di gara e tipo 
corpulento aki y polisnan despues a busca den 
vecindario pero no a topa cu e homber aki. 


N 


a momento cu e pandemia di Coronavirus a bati na porta, manera 
tur otro pais, Aruba tambe a conoce cancelacionnan di barco 


crucero. Pero poco poco a cuminsa haya barco bek y mester a haci 
algun adaptacion pa por a ricibi barco crucero bek. Despues di e prome 
dos luna turbulento di 2022, por a mira cu e otro lunanan tabatin un 
recuperacion positivo. 


Na luna di januari y februari, Aruba Ports Authority N.V. (APA) a 
mira aproximadamente 17 cancelacion y a nota cu esey a impacta e 
recuperacion. Esaki a ocuri net ora cu e recuperacion tawata bayendo 
riba e bon caminda y e ola di Omicron a bati na porta y e cancelacionnan 
a lanta cabes. Na final di februari, el a cuminsa lanta bek y ocupacion di 
barco crucero a recupera drasticamente. 


P’e prome 6 lunanan (te cu juni 2022), APA a yama bonbini na 263,472 
pasahero di barco crucero, cu ta un resultado di 61% di recuperacion 
compara cu e mesun prome 6 luna di aña 2019. APA a ricibi 162 barco 
crucero, cu ta 5 crucero menos cu e durante e mesun periodo di 2019. 
Kiermen, nos ta ricibiendo barco crucero pero e ocupacion abordo 
ainda ta recuperando. Juni 2022 tabata e miho luna desde pandemia, 
unda Aruba a ricibi 6.3% mas pasahero di crucero compara cu juni 2019. 
Den luna di mei, pa prome bes, nos waf a ricibi e mega crucero di Royal 
Caribbean, cu desde e tempo ey ta bishita nos waf cada 2 siman y cu a 
trece casi 6000 pasahero den e ultimo yegada. 


E team di APA hunto cu su partnernan a traha duro pa por a logra trece 
e mega crucero aki. Ta bon pa agrega cu ora mira e prome yegada di 
un barco asina na Aruba, cu no ta dos siman prome a regla esaki. Ta 
negociacion intenso a tuma luga for di hopi luna prome, pa por finalisa 
tur detaye pa e yegada. No solamente pa e promocion cu e crucero 
mester haci pa yena e barco, sino pa e cambionan den infrastructura cu 
Aruba Ports Authority N.V. mester a realisa pa acomoda e mega-crucero 


Homber burachi sin rijbewijs y sin 


permiso deteni 


D 


en bida tin cosnan ta pasa cu hende cu nan mes ta busca riba 
nan mes y diasabra anochi banda di 8.20, esaki a sosode c’un 


homber cu a wordo para ora cu polisnan patruyando riba L.G. Smith 
Boulevard, a nota un auto cu tabatin solamente un luz grandi dilanti 
trahando. 


Polisnan a sigui su tras y a logra di para e auto aki na altura di 
Mendelsohnstraat caminda mesora polisnan a sospecha cu e 
chauffeur lo tabata bou influencia di alcohol, ya cu e tabata hole di 
leu. Su rosea tabata hole en berdad na alcohol, su wowonan tabata 
hopi cora y su forma di papia tabata hopi pisa dunando indicacion cu 
e por ta burachi mientras cu tampoco e por a para den forma stabiel 
riba su pianan. 


Ora cu a solicita na e homber pa e identifica su mes, e no por a haci 
esaki pero sin a informa polisnan cu e ta di nacionalidad Venezolano 
pero el a wordo deteni y transporta pa warda di polis di Oranjestad. 
Aki el a wordo presenta dilanti di fiscal auxiliar kende a ordena su 
detencion pa motibo di ta bou influencia di alcohol y pa colmo ora cu 
a controla cu Warda Nos Costa riba legalidad di su estadia na Aruba, 
a bin resulta cu e no tin permiso ni di estadia y tampoco di trabou. 


El lo wordo traspasa pa Warda Nos Costa pa sigui cu e proceso di su 
expulsion. 


Den juni turismo crucero a supera 
Den juni turismo crucero a supera 
cifra di e mesun luna di aña 2019 
cifra di e mesun luna di aña 2019 


aki den nos waf. 


P’e resto di aña 2022, ta spera di cera e aña c’un recuperacion di 
mas of menos 65% mirando cu no tin un otro evento global of 
regional cu por impacta den un forma negativo. Claro cu awor 
nos ta den temporada di horcan y tradicionalmente e cantidad 
di yegada di crucero ta baha drasticamente. Pero asina mes, cu 
yegada di entre otro e mega-crucero, ta duna un bon empuhe 
na e cantidad di pasahero y na e spin-off effect cu ta sinti mesora 
den nos economia. 


Den e parti di carga, cu ta yega primordialmente na e waf di 
Barcadera, ta nota un recuperacion den cantidad di container 
(TUEs) YTD di aproximadamente 90%. Pues, probablemente e 
bon recuperacion den nos turismo, cu ta traduci den hotelnan 
cu capacidad halto, ta bira combustibel pa crecemento di nos 
economia. Y como cu nos isla ta importa mayoria producto, 
mesora ta nota aumento den cantidad di containernan di 
carga cu ta yega Aruba semanalmente, specialmente for di 
Merca, pero tambe di varios otro parti di mundo. 

P 


artido MEP a tuma nota di un comunicado di Mike 
Eman tildando Premier Evelyn Wever-Croes di 


a haci un show politico cu Secretario di Estado van 
Huffelen. E ta cuestiona cu Conseho di Minister di 
Reino no a apodera e Secretario di Estado y cu awor 
Premier Wever-Croes a haci cosnan peor cu Hulanda. 


“Pa cuminsa, tur hende por a lesa e decisionnan di 
Conseho di Minister di Reino den cual a apodera e 
Secretario di Estado y e mes a bis’e varios biaha. Pa di 
dos, ta dicon awor diripiente Mike Eman, of esun cu 
a skirbi e comunicado p’e, tin miedo di confrontacion 
cu Hulanda? Siendo constantemente Mike Eman ta 
ataca Hulanda y hasta ta yama Hulanda pa burdugo? 
Partido MEP ta lamenta con cada biaha cu Mike Eman 
papia, e ta recuri na mentira.” 


Loke Premier Evelyn Wever-Croes a haci ta subi avion 
y bay purba un ultimo biaha di convence Hulanda di 
loke ta husto pa mas di 5000 mama y tata di famia. 
Y despues, apesar di tur riesgo cu un decision asina 
por trece cu n’e, Premier Evelyn Wever-Croes a tuma 
e miho decision den bienestar di mas di 5000 mama 
y tata di famia. 


Si pa AVP esey ta un show politico, ta keda pa nan 
consenshi. Pa partido MEP esaki ta un acto heroico, 
cu ta den beneficio di pueblo. 


Ta comprendibel cu e decision aki di Premier Evelyn 
Wever-Croes y su Gabinete, a cay den masha mal 
tera cerca AVP. Pero tampoco ta necesario pa recuri 
na mentira ni weganan infantil. “Awor nos tin un 
Gobierno cu ta lora manga, traha duro pa enfrenta 
tur reto. No manera Mike Eman cu, pa poco presion, 
a bay den welga di hamber. Esey si di berdad tabata 
un show politico. Y esaki, pueblo nunca lo lubida. 
Pueblo nunca lo lubida cu en bes Eman a enfrenta 
su responsabilidad y subi avion y bay regla asunto na 
Hulanda, el a prefera di bay den welga di hamber y 
pone cara di pueblo na berguensa.” 


P 


arlamentario 
Berlis 
den 
un 


declaracion ta cuestiona exigencia 


di CAft cu ta un organo pa duna 
conseho y no impone un maneho. E ta 
sinti cu nan consehonan ta irrealistico. 


CAFT kier pa pais Aruba corta 286 
miyon florin for di presupuesto 2023! 
Un suma cu ta mas grandi cu locual ta 
presupuesta pa Enseñansa of Husticia cu ta ministerionan 
grandi y importante pa pais Aruba. “Imagina bo un 
di e departamentonan aki cu solamente mita di nan 
presupuesto! Ki consecuencia esaki lo tin pa nos pais? Ya 
caba CAft tin e presupuesto di pais corta te na weso caba. 
Awor CAft kier bula pia y cabes completo di nos pais afo. 
No ta pornada mi ta menciona cu e normanan di CAft ta 
totalmente ridiculo y inaceptabel.” 


E ariba menciona, e ta bisa, ta motibo cu coalicion den 
Parlamento ta opone fervientemente contra e normanan 
di CAft. Esaki mientras oposicion completo ta celebra e 
normanan di CAft y ta grita voor pa esakinan. Un oposicion 
sin curason pa pueblo y cu no ta interesa pa defende nos 
patria, y cu ta dispuesto pa sacrifica pueblo henter, pa 
asina nan por gana algun voto y sacia nan sed di ambicion. 
Ki berguensa! 


Parlamentario Marco Berlis (MEP) CAFT: 


CAFT kier pa Gobierno di Aruba corta 
286 miyon florin di presupuesto 2023 


Partido MEP na lider di AVP Mike Eman: 


Aruba nunca lo lubida bo welga 


di hamber na aña 2014 

D 


iadomingo anochi un biaha mas Prome Minister y lider di 
MEP, Evelyn Wever Croes, a bolbe dal pueblo di Aruba un 


cabes abou, ora cu el a anuncia un discurso nacional, pa dirigi su 
mes na e pais, mientras cu kisas su persona mes tabata drumi na 
Hulanda ora cu a pasa e discurso aki na Aruba. 


Parlamentario pa fraccion di AVP, Arthur Dowers a mustra ayera 
cu un biaha mas pueblo di Aruba a sinti e frustracion di scucha 
un Prome Minister papia di su gobierno, papia di cosnan cu 
su gobierno a logra y hasta papia di cosnan cu su e bufete di 
abogado di su tata lo saca probecho di dje. 


“Pueblo a scucha un biaha mas, Prome Minister Evelyn Wever 
Croes papia di logronan grandi pa su gobierno, logronan cu su 
persona, su gobierno y un set di marionete den Parlamento so ta 
mira ya cu den e discurso nacional diadomingo anochi, un biaha 
mas no tabatin nada pa Pueblo. 


Es mas ora cu a scucha Evelyn papia di e logra di Endy Croes 
cu e asunto di Lottto Pa Deporte, por a compronde e sonrisa di 
satisfaccion riba su caba, ya cu den e delegacion di Aruba cu ta 


Parlamentario Arthur Dowers 


Discurso di Prome Minister caminda 


tin pa Papa pero no pa Pueblo 


rumbo pa Canada pa bay negocia riba e asunto 
aki, tin presencia di abogado di e bufete di su 
tata, cu realmente ta bufete di Evelyn dentro 
di poco. 


Pues un biaha mas hancho pa Evelyn mientras 
cu pa pueblo tur cos ta tapa ya cu e anochi 
aki, hopi a kere cu Hulanda lo a duna gabinete 
Wever Croes su KB, otronan a spera cu hasta 
e lider di MEP lo por a bin anuncia retiro di 
su gobierno mientras cu hopi den comunidad, 
a sinta cu e gran speransa di scucha Prome 
Minister, informa cu porfin lo saca un man pa 
yuda pueblo, despues di tanto a castiga mesun 
pueblo aki. 


Henter un comedia ridiculo, ayuda pa un set 
di marioneta y sin algo cu tin cu duna credito 
na Prome Minister Wever Croes, ta e forma 
con el a logra di hasta transforma Presidente 
di Parlamento, esta Edgard Vrolijk, den su 
campañado, haciendo relacion publico pa su 
gobierno y su partido. 


Nunca den historia di e pais aki, por a haya 
un solo Presidente di Parlamento, permiti su 
mes wordo ridiculisa y mal uza di e forma aki, 
un simpel campañado di mandatarionan di 
un gobierno cu su deber mas importante ta 
pa e supervisa y controla maneho di e mesun 
hendenan aki. 

“A 


VP ultimo dianan kier pa bo kere cu Parlamento 
mester haci loke Gobierno di Hulanda bisa. Prome 


ta Mike Eman, awor ta Rycond do Nascimento. Esaki ta 
e campaña nobo cu Eman, Ryçond y Partido AVP ta hiba 
despues cu Prome Minister a anuncia cu Gobierno lo paga 
e 5% bek na empleadonan di sector publico y semi publico. 
Esaki a haci nan dolor te den nan weso y ainda nan ta cana 
rond cu e dolor aki cu ta haci nan pensa y papia disparate.” 
Esaki ta para den un comunicado di prensa ricibi for di 
partido MEP. 


Ta tristo cu ambos, Eman y Ryçond, ta hurista y awor kier 
pretende cu na Aruba no ta Parlamento tin e ultimo palabra 
sino Gobierno di Hulanda. Cu esaki nan ta demostra nan 
cara colonial berdadero. Ta un lastima cu djis pa finnan 
politico partidario, nan ta recuri na un nivel asina baho. Bo 
lo a pensa cu AVP completo lo a para pa e independencia 
cu un Parlamento mester tin y lucha den union contra 
Hulanda. Pero loke Partido AVP, specialmente Eman y 
Ryçond kier, ta pa Parlamento bira un ‘stempel parlement’. 


AVP, Mike y specialmente Rycond, e mascarada berdadero 
a cay y tur hende ta mira cu nan ta djis titere politico. Awo 


“M 


ientras cu pueblo tabata yen di caso di Covid y 
hende ta muriendo, CAft a exigi pa corta den 


e ministerio di salud 60 miyon florin. E 60 miyon aki 
a yega como exigencia cerca Gobierno di Aruba sin 
ningun argumento motiva, sin ningun investigacion 
adecua di pakico y con a yega na e suma aki. Ta e 
actitud aki di CAft ta preocupante y peligroso pa nos 
pueblo y nos pais.” Esaki ta loke Parlamentario Marco 
Berlis ta bisa den un declaracion. 


E ta bisa cu mientras na Hulanda a inverti biyones 
den salud durante di pandemia, cual ta un inversion 
logico, CAft ta dispuesto pa corta adernan mayor y 
pone e bienestar di henter pueblo di Aruba na peliger, 
basta nan por bati riba nan pecho despues pa bisa cu 


Aruba tin un presupuesto balansa. 


Presupuesto balansa y un surplus semper tabata e 
prioridad di Gabinete Wever Croes I-II. Por a wak esaki 
na 2019 unda a logra e surplus aki. “Pandemia a yega 
y a pone nos fia placa di Hulanda cu awor ta poniendo 
un presion grandi cu rekisitonan irealistico atraves di 
CAft pa drecha nos economia den un tempo record. 


E presion aki pa remedia e situacion economico 
rapidamente mas bien por “kibra nos” enbes di “drecha 
nos,” ya cu e ta bay costa ministerionan grandi manera 
di husticia y enseñansa pa corta den casi henter nan 
presupuesto pa por logra cumpli cu e ambicionnan 
descabeya di CAft.” 


pueblo por wak na ki banda Partido AVP ta para di berdad. 
Loke ta combini nan politicamente awe, nan ta bisa algo y 
si mañan no ta cumbini nan mas, nan ta bisa net contrario. 
Pero poco poco hasta votadonan di AVP ta ripara cu asina, 
AVP lo no lanta cabes nunca mas. Den apenas 8 aña nan a 
bay di un partido di 33 mil pa 18 mil voto na 2021. Segun 
encuesta independiente e cantidad aki lo sigui baha tanten 
cu Mike, Ryçond y Gerlien ta na cabes. 


MEP ta decepciona den profesor 


di ley Ryçond Do Nascimento 


Marco Berlis 
Presion di CAft ta yuda kibra en bes di 


drecha e situacion di Aruba 

R 


iba diaranson 20 di juli ultimo nos comunidad por a sigui 
un entrevista sumamente interesante conduci door di 


Edjean Semeleer durante su talk show “Na cas cu Edjean” riba 
e plataforma digital. E invitado di e edicion number 97 di e 
talk show aki tabata Sr. Michael Kuiperi, un di e pioneronan 
di mas importante di Aruba su Industria Turistico. Un anochi 
despues, por a mira e entrevista aki na Nos Isla TV canal 23 y 
esaki tambe a haya hopi reaccion positivo y peticion pa ripiti e 
programa aki. Pa e motibo ey a dicidi cu diamars awor, 26 di 
juli pa 9’or di anochi lo ripiti e programa aki na Nos Isla TV pa 
esnan cu no a haya e oportunidad di mir’e. 


Durante e episodio aki hopi hende a scucha kico tabata Sr. 
Kuiperi su visionnan hopi innovativo pa nos isla ya desde 
decada 50 di siglo pasa. Sr. Kuiperi tabata e prome director 
di Aruba su oficina di turismo. Esaki a sosode na 1958, cu 
tabata na principio di e desaroyo di e industria cu a trece hopi 
adelanto y bienestar pa nos comunidad. Visionnan manera con 
importante desaroyo cultural di Aruba ta pa nos por diversifica 
nos economia y mercadonan aun mas. Creando un dimension 
nobo pa nos turismo y un pilar nobo pa nos economia. 


Sr. Kuiperi su mision tabata pa pone Aruba riba mapa mundial. 
El a biaha varios bes pa exterior pa participa den numeroso 
conferencianan internacional di turismo. Varios ta e artistanan 
cu Sr. Kuiperi a hiba cune pa asina expone e cultura di Aruba 
na mundo. Artistanan manera Padu Lampe, Jossy Brokke, 
Camilo Muyale, Faritah Luidens, Nilka Franka y mas. 


Danki na su insistencia, a cuminsa logra vuelonan internacional 
directo pa Aruba. Nos ta invita bo pa sintonisa Nos Isla TV 
canal 23 riba cable tv pa disfruta di e entrevista aki cu ta 
termina cu un homenahe hopi special. 


“Na cas cu Edjean” ta un talk show (vodcast) cu a inicia 
na luna di mei 2021. E iniciativa aki a wordo tuma door di 
Edjean Semeleer pa a traves di su plataforma, cu asistencia 
di Fundacion Go Cultura, crea espacio pa combersa cu 
personanan den nos comunidad cu tin un storia interesante 
y inspirativo pa conta. E meta di “Na cas cu Edjean” ta pa 
inspira, motiva, empodera y eleva e ser humano. E ta wordo 
presenta bibo riba Facebook tur dialuna y diaranson pa 7’or di 
anochi via e pagina di Edjean Semeleer y tambe e pagina di Go 
Cultura Foundation; tur diamars y diahuebs 9’or di anochi na 
Nos Isla TV. Tambe “Na Cas cu Edjean” por wordo mira bibo 
riba Youtube.com/Edjean297. “Na cas cu Edjean” ta wordo 
presenta directamente for di e sala di Edjean su hogar. 


Sr. Michael Kuiperi, pionero di 
turismo, den “Na cas cu Edjean” 

Dialuna ultimo, Minister Rocco Tjon a haci e anuncio 
wak di un tremendo upgrade y inversion cu a tuma 
lugar na e departamento di Brandweer. Minister 
Tjon a anuncia esaki atraves di un conferencia di 
prensa y a informa den detayes den kico y pakico e 
inversion aki tabata urgente y necesario pa e cuerpo 
di Brandweer. Esaki sigur ta un logro grandi pa pueblo 
di Aruba mirando e importancia di Brandweer den 
nos comunidad y e trabao peligroso cu hopi biaha 
nan tin di desplega. Ta pa e motibo aki ta asina 
importante pa Brandweer tin tur su ekiponan den 
bon condicion, pa asina garantisa siguridad di pueblo 
y di nan mes. 


Puntonan di Inversion 


•	 Ministerraad a aproba e restante di 2.2 miyon cu 


mester pa e compra di 6 truck di brandweer nobo; 


•	 A haci un renobacion di e post na San Nicolaas; 
•	 Bluspak, laars, handschoen y helm nobo; 
•	 Uniform nobo; 
•	 Opleiding pa manschap B cu a cuminsa caba; 
•	 Opleiding Bevelvoerder ta cuminsa Augustus 


2022; 


•	 Tambe a renoba e Alarm Centrale completamente. 


Parlamentario Marco Berlis (MEP): 
Parlamentario Marco Berlis (MEP): 
Brandweer ta haya su upgrade grandi y necesario 
Brandweer ta haya su upgrade grandi y necesario 


Tambe minister Rocco Tjon a invita e companianan 
Mericano pa bin duna cursonan na Brandweer, tocante 
e uso di e materialnan nobo cu a cumpra entre otro. E 
personal di Brandweer y nan sindicato a keda masha 
contento mes cu tur esaki. Awor Brandweer ta conta 
cu trucknan y materialnan nobo y adecua, pa asina por 
combati y enfrenta cualkier reto cu nan por haya nan 
mes den dje. Ademas cu e entrenamiento cu nan a 
haya y opleiding cu nan ta siguiendo e staff y personal 
completo ta mas cu capacita pa traha cu tur esakinan. 


Un pabien grandi na e personal di Brandweer completo 
cu boso ekiponan y materialnan nobo, sindicatonan cu 
semper a colabora hopi bon mes cu e proceso aki, y na 
Minister Rocco Tjon y su ekipo cu a haci un tremendo 
inversion y trabao pa e departamento di Brandweer. 
Masha pabien Aruba! Un Brandweer renoba, reforsa y 
ekipa kiermen un Aruba mas sigur! 


Si pueblo desea mas informacion di e 


articulo aki, contact mi na tel: 528-4639 of 
email mi na: marco.berlis@parlamento. 


aw / Bo parlamentario y sirbidor di 


pueblo na bo ordo semper! 

For di momento cu gerencia nobo a sinta na mei ultimo, a traha pa 
trece mas informacion posibel hunto pa e lectornan. Poco-poco ta 
logra dal e stapnan aki. 


Aworaki esnan cu ta habri e website: www.awemainta.com ta topa 
cu dos opcion pa lesa e corant digital. Sea ta les’e online mes of por 
download e corant. E prome opcion ta evita cu e ta come memoria 
di bo celular. 


Na momento cu habri e website ta haya e corant di dia. Inclusive si 
bay klik riba e link di e dia anterior ricibi via di email, e lo habri toch 
riba e corant di dia. Pa por haya un edicion anterior, mester bay den 
archivo. 


Loke ta interesante pa e lectornan di AWEMainta ta cu riba e portada 
tin mas opcion disponibel. Riba e prome pagina por scoge pa lesa 
AWEMainta, por lesa e corant Boneriano of por bay directamente 
na Obituario. Pero riba e mesun portada ey tin mas informacion, 
ademas di propagandanan. 


Ora cu scrol bay abou ta haya e link di Caribbean Cinemas. Ta klik 
riba dje y ta haya e schedule y orario di cada pelicula. Tambe ta haya 
riba e mesun portada ey un seccion cu corantnan di mundo, tanto 
na Ingles como na Spaño. Na banda drechi riba e portada por haya 
tanto dokter como botica na warda. Pero tambe tin unit converter 
como money converter. Tur esaki por haya den un solo sitio. 


Ta trahando pa inclui mas linknan cu ta importante pa e lectornan 
di AWEMainta. Cualkier sugerencia, por manda esaki pa noticia@ 
awemainta.com y lo studia e posibilidad pa introduci nan. Esnan cu 
confronta cualkier problema pa habri e corant, por yama 5880022. 
Regularmente ta organisa charla cu informacion pa e subscriptornan 
di AWEMainta. 


Gerencia ta gradici tur su seguidonan pa e apoyo ricibi. 


Informacionnan importante riba 
Informacionnan importante riba 


website di AWEMainta 
website di AWEMainta 

T 


a vakantie. Yes, porfin! Pero kico tin pa haci den 
vakantie pa e muchanan di 13 aña bay ariba? 


Tin un cantidad di vakantiekamp y actividad pa 
muchanan di 4-12 aña. Lastimamente no tin mucho 
actividad organisa pa e grupo di hobennan di 12+. 
Instituto Biba Saludabel y Activo (IBiSA) tin algun 
sugerencia di actividad pa e hoben haci den vakantie 
y cu no ta costa hopi placa. 


“Challenge” e hoben pa cumpli cu mas di e 
actividadnan aki cu ta posibel den vakantie. Motiv’e 
pa laga e (computer)games para un rato, sali pafo y 
goza di e dianan liber saludabel y activo! 


1. Bay beach cu bo amigo/anan. Goza di e tempo 


liber, lama y santo. No lubida e sunscreen! 


2. Planta bo mes un ‘mini garden’ den cura of 


10 actividad pa hoben di 12+ haci den 


vakantie (cu no ta costa hopi placa) 


den potjie. Tip: Planta mata di specerij cu por 
uza den cuminda. 


3. Bay online y scoge algun receta saludabel pa 


prepara. Invita friends pa bin yuda y purba e 
cuminda of snack (corda cuida bo telefon/ 
tablet den cushina!). 


4. Haci vakantie job of un trabou extra pa haya 


placa pa cumpra algo cu bo kier. Algun ehempel 
babysit, chapi, haci cura limpi, laba auto, cana 
cu cacho. 


5. Campa of picnic den cura, invita algun amigo/a. 


6. Skirbi, dirigi y produci un mini film y pone riba 


tic tok. Algun ehempel comedy, baile nobo, 
actua un star wars scene of crea un nobo. 


7. Hunga wega di mesa (domino, Monopoly, Mens 


erger je niet, dam etc) 


8. Bay pisca cu famia y/of amigo/a. 


9. Traha un grupo y bay hike y explora den mondi 


of band’i lama. Algun ehempel: Gold mine 
ruins na Bushiribana, Hooiberg, Ayo y Casibari 
Rock Formation. 


10. Haci uzo di Parke Jaburibari pa actividad fisico 


y deporte. 

M 


anagement y Staf di Departamento di Aduana 
ta felicita nan colega Sr. Giovanny Nicolaas cu 


diabierna ultimo, 22 di juli 2022 a finalisa y ricibi su 
certificado como Instructor oficial di K-9. Giovanny ta 
actualmente e Supervisor di nos K-9 team y ta eherce 
e trabou aki desde aña 2019. 


Den presencia di Director, Chef di seccion Douane 
Recherche, Instructornan di cacho di e instituto Scent 
Imprint, e keurmeesternan cu ta yuda na momento 
di keur e cachonan, su coleganan di Douane K-9 
team, como tambe Chef AZ y Stafmedewerker P&O, 
a haci entrega di su certificado pa e curso Detectie- 
Instructeur. 


Departamento di Aduana ta gradici e instituto Scent 
Imprint pa nan experticio y guia pa Giovanny den su 
opleiding. E tremendo teamwork aki ta existente desde 
aña 2015 y siguramente ta refleha den e trabounan 
diario di nos K-9 team. 


Por ultimo nos ta gradici Giovanny pa e calidad di 
su trabou y empeño, y ta desea Giovanny exito y 
perseverancia den su carera como Instructor di K-9 pa 
Douane. 


Douanero certifica como Instructor oficial di K-9 

irando e situacion dificil cu COVID-19 
a trece na Aruba, a tuma e decision pa 


entrante 1 di mei 2020 introduci un recorte 
salarial di 12.6% di sector publico y semi- 
publico. Cu un meta pa ta solidario cu tur 
persona cu a perde trabou y cu tabata tin 
mester di yudansa pa nan y nan famia den 
e momentonan dificil aki. 


Mirando cu poco a poco nos ta biniendo bek 
na normalidad y cu e 5% ta presupuesta den 
e presupuesto 2022 di pais Aruba cu a ser 
aproba na luna di maart den parlamento, ta 
mas cu husto pa ambternaarnan haya e 5% 
bek. Desde 20 juli 2022, Minister Presidente 


A 


ruba su nomber ta bolbe wordo menciona riba tarima 
internacional 


Minister Maduro ta informa cu e grupo di artista Ritmo 
Cubano Company Aruba (RCC Aruba) lo representa Aruba 
durante un audicion na America Got Talent (AGT). 


Aña pasa e grupo di artistanan aki a participa na un 
competencia internacional di Circo ‘Budapest Circus Festival’ 
na Hungria, representando Pais Aruba. RCC Aruba a gana 
e tercer premio y un premio special. Esaki ta un premio cu 
ta wordo otorga pa e grupo cu a haya mas aceptacion di e 
publico. E participacion na e Festival Internacional aki a pone 
cu RCC Aruba a haya hopi atencion internacional y tambe 
contratonan na Circonan di renombre internacional. 


E promotornan di e programa America Got Talent tambe a 
keda impresiona cu e presentacion di RCC Aruba y a invita 
e Grupo di artista pa presenta den AGT. Pa haci esaki tabata 
henter un proceso, ya cu RCC Aruba mester a haci dos 
presentacion prome y si nan pasa e presentacionnan aki, 
nan lo por haci e audicion di AGT. RCC Aruba a completa e 
presentacionnan cu exito y lo ta riba tarima internacional un 
bez mas promoviendo Aruba su nomber. 


Minister di Cultura ta invita un y tur pa sintonisa canal 
15 diamars dia 26 di juli pa 8’or di anochi, pa presencia e 
presentacion di RCC Aruba. Minister Xiomara Maduro ta 
gradici tur e artistanan di RCC Aruba pa e tremendo trabou 
cu nan ta haci promoviendo Pais Aruba internacionalmente. 


Minister Maduro ta informa: 
RCC ARUBA ta bay presenta diamars awor 


den e programa America Got Talent 


Parlamentario Darlaine Guedez-Erasmus: 


Ambtenaarnan hustamente a haya e 5% di recorte salarial bek 


a anuncia cu gobierno di Aruba ta paga e 
5% bek y a mira tambe cu a cumpli cu e 
pago riba e salario di luna di juli 2022. Pa 
otro aña lo por yega bek na normalidad 
den salario, manera e salarionan tabata 
prome cu e situacion COVID-19. 


Mi 
kier 
termina, 
gradiciendo 
tur 


empleadonan cu a entrega un parti di 
nan salario, pa asina por ta solidario cu 
otronan, pa tur e sacrificio y pasenshi. 
Danki tambe na Minister Presidente y 
Conseho di Minister cu a tuma e desicion 
husto di paga e 5% bek. 

INTERNATIONAL 


D 


en fin di siman a sosode un fenomeno di naturalesa 
ora cu riba e estado di North Dakota, Merca, a 


aperece un tempestad cu ta ser yama un “supercell 
storm.” 


Un fenomeno increibel cu a percura pa un bista 
espantoso pa su magnitud y con rapido e tabata y 
ta algo cu sa sosode na North Dakota pero e biaha 
aki e supercell aki mustra un forma cu a pone tur 
hende kere cu e ta mustra riba un tipo di UFO y pa un 
periodo di tempo cu a mustra hopi largo, a keda duna 
e impresion cu aki ta un UFO cu ta buscando pa pisa 
tera loke a sosode tambe. 


E 


departamento di salud publico, esta GGD di Amsterdam 
y Den Haag, ayera a inicia cu e proceso di suministra 


hangua relaciona cu e virus di ‘apenpokken’ conoci tambe 
como e ‘monkeyhpox.’ 


Segun informacion ricibi, tin un total di 32 mil persona na 
Hulanda cu ta bin na remarca pa ricibi e hangua aki y nan 
lo tin cu ricibi dos hangua pa nan ta oficialmente vacuna 
contra di e virus aki. 


Segun e departamento di GGD, na Hulanda tin te cu ayera 
dialuna, un total di 712 hende infecta cu ‘apenpokken’ cual 
cifra ta data for di diahuebs siman pasa caminda siman 
pasa so a registra un total di 163 caso nobo di e virus aki 
y esaki ta e aumento mas rapido registra for di momento 
cu na luna di april ultimo, e virus aki a wordo constata na 
Hulanda. 


Na mes momento GGD ta señala cu mayoria di hendenan 
cu a keda contagia cu e virus aki, ta hendenan homber 
cu tene relacion sexual cu otro hombernan pero cu e 
apenpokken no ta ser considera un malesa venerico pero 
cu esaki ta wordo traslada pa medio di cuero di hende. 


GGD ta avisa cu hendenan cu ta di riesgo halto pa percura 
pa nan ricibi un prik como medida preventivo pa asina evita 
pa haya nan mes den un situacion mucho mas delicado. 


Personanan cu mas ta na riesgo di wordo contagia cu 


Fenomeno di naturalesa compara cu UFO 


Amsterdam y Den Haag a cuminsa 
duna hangua contra di ‘monkeypox’ 


e virus aki, ta manera ya menciona, homber cu ta tene 
relacion sexual cu otro homber y tambe transgender cu ta 
hiv positivo of esunnan cu ta tuma remedinan pa evita di 
wordo contagia cu hiv. 


Sinembargo no ta e gruponan aki so ta core peliger di 
contagio ya cu te cu ayera tin cinco dama cu a test positivo 
pa e virus di apenpokken mientras cu tambe tin un studiante 
cu a wordo contagia di e virus aki. 


Sintomanan inicial di e virus aki ta keintura, dolor di cabes, 
dolor di musculonan y curpa malo, caminda despues di 
algun dia asina, e curpa lo saca blaarnan chikito rond di e 
curpa. 


World Health Organisation siman pasa a declara e 

arios universidad rond di Hulanda, ta trahando duro pa 
introduci reglanan nobo cu cual lo bay limita e cantidad di 


studiantenan for di exterior pa asina alivia e presion grandi cu tin 
riba e institucionnan aki. 


E aña aki e situacion a bira mas delicado y serio ya cu no tin suficiente 
camber pa studiantenan cu ta bin studia na e universidadnan aki, 
por biba durante di nan estadia den e pais. Ayera dos universidad 
di Amsterdam, esta Universiteit van Amsterdam, UvA y Vrije 
Universiteit VU, a dicidi cu e miho forma pa atende e scarsedad 
di camber pa studiantenan for di exterior, ta di prohibi nan pa bin 
Hulanda. 


Na Amsterdam no tin espacio pa biba na e momentonan aki manera 
tabata e caso durante di e corona virus, ora cu tabatin cantidad di 
hospis y centronan di vacacion cu por a wordo uza como estadia 
pa studiantenan. 


Na e momentonan aki tur e espacionan aki a wordo ocupa y pa 
tal motibo e universidadnan di Amsterdam ta luchando pa bin cu 
reglanan oficial cu lo limita e cantidad di studiantenan for di exterior 
pa bin atende e universidadnan aki. No ta e dos universidadnan 
aki di Amsterdam a inicia un campaña pa atende cu e situacion 
aki ya cu Universiteit Utrecht a señala cu mester actua awo pa 
studiantenan no haya nan mes den situacionnan indesea y colma 
cu stress. 


Directiva di e universidad a mustra cu nan lo cuminsa cu e proceso 
di avisa studiantenan internacional pa reconsidera nan decision pa 
inscribi nan mes na UU si nan no tin camber of cualkier otro luga 
pa biba. 


Otro universidadnan tambe ta considerando mesun tipo di 
advertencianan aki, caminda riba website di TU Eindhoven, nan 
ta conseha studiantenan pa no biaha pa Eindhoven si nan no tin 
camber ainda pa inicio di e aña escolar nobo. 


Rijksuniversiteit Groningen tambe riba su website informa pa 
studiantenan cu a wordo admiti caba na e universidad, pa si pa 
prome di Agustus cu ta dialuna otro siman, nan no tin acomodacion 


Universidadnan di Amsterdam kier limita 


cantidad di studiantenan di exterior 


den e ciudad, nan lo conseha nan pa no biaha pa Groningen ya cu 
e scarcedad di camber ta algo hopi serio. 


Tambe TU Delft anteriormente su directiva a dicidi cu cierto lesnan 
ya no ta habri pa studiantenan pafo di Union Europeo y a mustra 
mesora cu e problema di acomodacion ta algo serio den henter e 
pais y cerca hopi universidad den diferente ciudad di e pais. 


Expertonan cu ta studiando e problematica aki pa e organisacion 
di universidadnan di Hulanda a mustra cu ta conoci cu Hulanda ta 
un pais masha gusta pa studiantenan internacional pa motibo di 
e nivel halto di e universidadnan pero e desbentaha di esaki ta cu 
door di e entrada di asina hopi studiante for di exterior, esaki lo 
afecta e calidad di e educacion y ta crea e situacion serio cu tin na 
e momentonan cu escasez di luga pa biba pa studiantenan. 


Mientras cu ta buscasndo un forma pa limita e cantidad di 
studiantenan for di exterior no a menciona nada riba studiantenan 
for di e islanan di Caribe manera Aruba y otro islanan ya 
cu en realidad studiantenan procedente di e islanan aki, ta 
studiantenan di nacionalidad Hulandes pero asina mes Arubahuis 
a adverti tambe studiantenan di Aruba cu ta bay specialisa nan 
mes na Hulanda, pa nan no biaha pa e pais aki sin cu nan tin un 
acomodacion regla. 

WILLEMSTAD 
- 
Di 
acuerdo 
cu 
e 


parlamentarionan Gwendell Mercelina y Sheldry 
Osepa, e actual minister di Corsou na Hulanda, 
Carls Manuel, rond Cas di Corsou tin camera 
pa sigi paso y combersacion di e personal. 
Reportadamente pa sa ken ta drenta y sali y ken 
ta papia cu ken via e sistema ‘vlog’ (camera). 


Un di e cameranan ta instala den kamber di un 
di e colaboradornan. 
Di acuerdo cu relato di e ‘vlog’ cu ta plama den 
prensa na Hulanda, Osepa sa di kiko e ta papia 
pasobra e ta abogado y tabata minister di Corsou 
na Hulanda den gabinete Schotte. 


WILLEMSTAD – E ana aki Refineria di Corsou ta bira 
operacional. Asina Patrick Newton, director interino di 
Refineria di Corsou, ta bisa cu firmesa. RDK lo start mesora 
cu hasi Bullenbaai operacional, segun Newton. Mester 
realisa cu e refineria ta para keto 4 aña y hasta prome cu 
PDVSA a sali, debi cu no por a dispone di crudo. Patrick 
Newton a sigi bisa cu Caribbean Petroleum Refinery (CPR), 
ta inverti 650 miyon dollar pa reparacion y revision di tur 
e plantanan di e Refineria. ‘Nos lo bai start e refineria e aña 
aki y e aña aki mes ta tuma hende den servicio’. 


E director interino di RDK a referi na e campaña di 
registracion cu tabatin pa haña sa cuanto hende di fishi tin 
disponibel pa traha pa e contratistanan na refineria.‘‘Tabatin 
un entousiasmo enorme. A tuma luga un analisacion di 
cuantu hende di fishi tin y pronto lo hasi e resultado conoci’. 
Refinerianan ta gana bon placa awendia, e mercado a cambia 
y tin mas demanda cu tin produccion. Segun Newton, tin 
menos competencia ta hasi cu e gross refining margen di 
nos refineria mas cu dobel. Ta pesei tin interes pasobra por 
gana placa cu nos refineria. No ta asina cu nos ta para lomba 


Denuncia di parlamentarionan di coalicion: 
“Carls Manuel ta spiona personal di Cas di Corsou via camera!” 


Loke a sosode ta ilegal, asina e lo a comenta. 
Por cierto cu Osepa y Mercelina ta miembro di 
coalicion parlamentario. Manuel lo a refuta e 
acusacion pero investigacion ta mustra cu personal 
clave a tuma nan retiro desde cu MFK a nombra 
Manuel Minister. 


Patrick Newton di RDK ta enfatisa: 
Refineria di Corsou ta bira operacional e aña aki 


canto di muraya. Nos refineria ta cla pa start. Ta un refineria 
completo y nos ta traha hopi producto. Tin scarcedad enorme 
di afsalt, tin scarsedad grandi di fuel ectera, y e preisnan ta 
halto. Esun cu ta run e refineria ta gana cen. Ta pesei hamas 
nan lo keda sin start e refenineria. Despues cu e refineria 
ta drai atrobe, lo dura entre 1 y 1 aña y mei pa e refineria 
ta opera na su capacidad maximo. E tempo aki ta necesario 
pasobra mester hasi hopi reparacion. Y ta importante pa 
cuida e assetnan, Newton ta remarca. ‘CPR tin un plan bon 
y detaya con ta start e planta.’ 

WILLEMSTAD - Gobierno di Corsou y por 
lo tanto pueblo di nos isla tin un problema 
comun cu no ta directamente visibel pasobra 
e ta di caracter administrativo pero no 
menos enorme y grave pa nos economia y 
administracion publico. 


E problema ta cu no tin personal competente 
ni placa pa ehecuta sierto partinan di e trayecto 
di Landspakket. 


Proyecto manera optimalisa di e aparato 
gubernamental y control di material y 


Un traba grandi cu gobierno tin: 


No tin basta profecional competente ni placa 


suficiente pa ehecuta programanan 


WILLEMSTAD – E comicion di retiro, tin hopi 
siman cu e no ta atende casonan di retiro. Asina 
Pablo Zimmerman, miembro di e comicion di retiro, 
a confirma awe mainta na Radio Direct. 


Tin indicacion cu varios dunado di trabou ta 
pendiente di un contesta di gobierno, riba peticion cu 
nan a hasi pa reduci nan personal. Zimmerman no a 
ricibi participacion oficial, dicon no ta atende cu e 
peticionnan pa ontslag, pero e ta asumi cu e tin haber 
cu e problemanan cu tin cu e departamento di labor di 
SOAW, cu ta ubica na WTC. 


‘Mi sa cu e parti di labor ta situa na WTC y cu e 
trahadonan ta den problema cu nan salud, pasobra e 
luga no ta saludabel. Nan ta cas na ABVO of na cas.’ 


servicionan cu gobierno ta brinda pasobra nan 
ta forma un traba. CFT a splica cu ta importante 
pa resolve e trabanan aki rapidamente y CFT a 


hasi un apelacion riba gobierno pa den consulta 


cu e Organisacion di Trabou temporal (pasobra 


esun definitivo falta dos luna pa keda cla) contrata 


personal y placa pa ehecuta e proyectonan di e 


mapa pa logra e metanan cu gobierno a fiha. 


Apesar cu CFT y Conseho di Minister di Hulanda 


a hasi diferente apelacion pa caba e relatonan 


anual di 2019 y 2020, no a haña reaccion positivo. 


Pa varios siman caba: 
Gobierno no ta atende peticionnan di retiro ! 

FORTALEZA PA FAMIA 


Scirbi pa Pastor Marcel Balootje. 


DETENE BO PIA FOR DI MAL CAMINDA. 


Nos tur ta yama pa haci bon na nos prohimo, pasobra esey ta un mandato di Dios, pa nos stima nos prohimo manera 
nos mes. Pero tin un ola di maldad ta creciendo, cu hende mester ta alerta , pa no participa den dje, pasobra sin bo 
nota bo por asocia cu maldad. 


E scuridad cu tin riba mundo ta move asina suave, cu nos mester tene cuenta hopi bon pasobra sin bo nota e ta 
drenta bo cas y bo famia, y poco poco e ta crece, y bira algo grandi, y sali for di control y haci daño na bo mes y bo 
famia. 


Ta para scirbi cu hende lo bira stimado di nan mes, hende lo bira lo bira sin respet, ireconciliabel,sin cuenta di 
nada,stimado di placa mas cu hende,sin amor,arogante, blasfemado,odiado di locual ta bon, inmoral, stimado di 
placer mas cu Dios, y nos ta mira locual cu ta sosode tur dia, y nos tin percura pa nos no participa den den dje. 


Hende no ta balora hende mas, famia no ta respeta famia, yiunan ta rebeldia contra mayor, mayor ta bira iresponabel 
, tur esaki ta señal pa nos reconoce, cu nos mester wak den cual caminda nos ta cana, pasobra di berdad dianan ta 
malo. 


Salmo 97 vers 10 ta bisa; Boso cu ta stima Dios, odia maldad, E ta preserva alma di su santonan, e ta libra nan for di 
e malbado. 


Señor ta yama nos pa odia maldad,y aparta for di maldad,y no coopera cu maldad, ni pa placa, posicion, of 
amistad,pasobra e chens pa cay den trampa di enemigo ta grandi,y ora bo bay ripara ya e daño ta haci caba, na bo 
integridad. 


Señor ta bisa: 


Tende mi yiu y acepta mi palabranan y e añanan di bo bida lo ta hopi. 


Mi a dirigibo den caminda di sabiduria, mi a guia bo den berehenan di rectitud, ora bo cana bo pasonan lo ni wordo 
stroba, y si bo corre lo bo no trompica.(Proverbionan 4:10-11). 


Señor ta masha atento na su yiunan, Señor kier nos bon, E ta stima nos y e no kier pa nos cana den mal caminda. 


E temor di Señor ta pa odia maldad,orguyo,arogansia,y mal caminda,y un boca perverso,mi ta odia.Tene cuenta cu 
papiamento di palabra malo, ta abominacion den bista di Señor, mentira y traicion, orguyo y arogancia, ta aleha nos 
for di Dios. 


Hopi ta kere cu ta masha bunita ora bo por papia palabra malo, como e manera pa identifica cu bo a yega, of 
demostra asina autoridad den cas, y esey ta completamente robes, palabra malo ta un forma baho, y sin respet pa 
bo mes, pa otronan y pa Dios y bo ta demostra falta di educacion. 


Nunca paga malo cu malo,na ningun hende, Respeta locual ta corecto den bista di tur hende.no critica locual ta bon, 
no rechasa bondad cu a wordo haci pa bo, corda cu gratitud ta e yabi, di amor y comprencion.No laga malo vence 
bo mas bien vence malo cu bon. 


Laga nos anhela na cosnan bon, y pone tur malisia un banda,hunto cu tur engaño, hipocresia y envidia,pasobra 
aunke cu e cosnan ey ta parce cu nan kier domina mundo, no permiti pa nan domina den bo curazon, tampoco den 
bo hogar y den bo famia. 


No participa den maldad, tampoco apoya maldad,no sconde nada malo pa ningun,hende ,confia Dios y haci bon, y 
Dios lo guia bo pasonan.. 


Sea un bendicion pa tur hende. 


Sinceramente, Pastor Marcel Balootje. 

Mi ke alabá SEŇOR tur tempo, 


Su alabanza lo no kita fo’I mi boca, Mi alma ta gloria 


den SEŇOR, Laga humildenan bin tende y gosa. 


Canta grandesa di SEŇOR huntu cu mi, ban alabá SU 


Nomber tur huntu! Salmo 34 


Cu dolor na nos curason, nos ta anuncia fayecimento 


di nos ser stima: 


Mario Dennis Croes 


Cariñosamente yama “Danny” 


*26-01-1951 - †19-07-2022 


“Señor ta mi wardador, mi no tin falta di nada; 
den cunucu di yerba berde E ta pone’mi sosega. 


E ta hiba’mi na awa trankil, pa’mi bolbe haña forsa.” 


Salmo 23 


Cu inmenso dolor y tristeza den nos curason pero agradecido pa 
tur locual e la significa pa nos, 
nos ta anuncia cu a bay drumi pa semper den brasa di Señor nos 
yiu, ruman, omo, subrino y amigo stima: 


Martin Reimiro Briesen 


*05-11-1959 - †15-06-2022 


Those we love…don’t go away. 


They walk beside us every day. Unseen, unheard, but 
always near,still loved, still missed and forever dear. 


Cu dolor na nos curason, nos ta participa fayecimento di 


nos ser stima: 


Sr. Louis R.F. Pâris II 


Cariñosamente yama “Chito” 


*28-11-1941 - †20-07-2022 


Lagrima y flornan por seca, su recuerdonan y tur loke el a haci 
y significa pa nos, cu lo keda graba pa semper den nos mente y 


curason. “Cerca Dios mi alma ta na paz, ta di DJ’E mi salbacion ta 


bin” Salmo 62:1 


Cu dolor na nos curason, nos ta participa fayecimento 


inesperadamente 
di nos ser stima: 


Sra.vda. Matilda Angela-Erasmus 


Cariñosamente yama “Tila” 
*29-08-1940 - †20-07-2022 

Den nomber di famia nos ta gradici tur hende 


cu a duna nan atencion durante e dianan 


dificil cu entierro di nos difunto stima: 


Petra Isidora Thodé-Rasmijn 
miho conoci como “ Dora “ 
*19-05-1949 – †08-07-2022 


Nos kier a gradici na tur esnan cu a manda 


nan condolencia via telefoon,whatsapp, 


facebook of otro medionan social. 


Tambe na Aurora Funeral Home pa nan 


bon servicio. 


Alaves nos ta informa cu lo tin 3 santo 


sacrificio di misa na Parokia Inmaculada 


Concepcion na Santa Cruz, 


pa descanso di alma di nos difunto 


stima: 


Diahueps 21 July 2022, 
Diasabra 23 July 2022 y 


Diamars 26 July 2022 
tur ta pa 7 or anochi 


na Parokia Inmaculada Concepcion. 


Despues di ultimo misa lo tin un rosario 


na cas adres Cas Ariba 51 A. 


Grupo Dr. J.G.Hernandez 


cu un "Invitacion" 


Pa un bunita (predicashi) cu nos DIACONO 
Maikel Nicolaas, cu su bunita palabra nan 


Dia : 28 july 2022 


Ora : 7.00 pm 


Lugar : Cas di Oracion di Beato Dr. 


J.G.Hernandez di Dakota, patras di Pius X 


School. 


Nos ta invita tur devoto y grupo di Oracion, 
Dakota y pueblo di Aruba pa por bin bishita 


nos 


CAS DI ORACION, tum easaki como un 


invitacion especial, corda bini cu Misal di 


Pueblo masha dank 


PA LESA FULL OBITUARIOS, WAK WWW.AWEMAINTA.COM/OBITUARIOS 


“Señor ta mi wardador, mi’n tin falta di nada Den 
cunucu di yerba berde e ta ponemi sosega. E ta 
hibami na awa trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Avelina Aurita Maduro 


Mihor conoci como: “Evelin” 


*28-07-1946 - †24-07-2022 


Acto di entiero lo wordo anuncia despues. 


Laga tur loke ta spera mi ta bunita 


Laga tur locual cu mi encontra na caminda ta 


bunita, Laga tur locual cu mi laga atras keda bunita 


y Laga esakinan termina den tur buniteza. 


Cado Wever. 


Cu dolor na nos curason, nos ta anuncia 


fayecimento di nos ser stima: 


Rudolf B. Mackintosh 


Cariñosamente Yama “ Benito, Mack, Dolf ” 


*23-03-1954 - †23-07-2022 


Acto di despedida lo wordo anuncia despues 


Canta grandesa di Señor huntu cu mi, ban alabá su Nomber tur 
huntu! M’a acudi na Señor: El a scucha mi, El a libra mi di tur mi 
temornan. Esnan ku fiha riba djE lo bria y nan cara lo no keda na 


bèrguensa. 


Cu dolor na nos curason, nos ta participa fayecimento di: 


Sr. José D. Tromp 


Cariñosamente yama “Jossy” 


*18-01-1948 - †22-07-2022 


Acto di entiero lo wordo anuncia despues 


Als u inderdaad de geest van de dood zou aanschouwen, 
open dan uw hart wijd voor het lichaam van het leven. 


Want leven en dood zijn één, net zoals de rivier en de zee één 


zijn. 


Si di berdad bo por contempla spiritu di morto, 


habri bo curason hancho pa curpa di bida. 


Pasobra bida y morto ta un, mescos cu riu y laman. 


Khalil Gibran 


Cu tristesa nos ta anuncia fayecimento di 


Elizabeth (Elza) W. van Gaalen 
24 januari 1949 – 22 juli 2022 


